Drie ANC-kandidate vir Jhb-burgemeesterspos | Maroela Media
(Foto: Arnaud Jaegers/Unsplash)
Die ANC in Gauteng sê hy het drie kandidate voorgestel vir oorweging as burgemeesterskandidaat van Johannesburg.
Die ANC in die provinsie gaan nou dié drie voorstelle oorweeg, waarna sy voorkeurkeuse bekend gemaak word.
Johannesburg se nuwe burgemeester word Donderdag verkies, nadat Herman Mashaba vroeër bedank het.
Jacob Khawe, die provinsiale sekretaris van die ANC in Gauteng, het gesê die party werk sedert die plaaslike verkiesing in 2016 baie hard om weer in voeling met gemeenskappe te kom. “Ondanks die meerderheid stemme wat die ANC op hom verenig het, het ons die demokratiese proses aanvaar soos dit in die raad verloop het en wat tot ŉ koalisieregering gelei het, met die opposisie aan die spits,” het Khawe gesê.
Die ANC in Johannesburg het 45% van die stemme gewen – die grootste persentasie – en dit het die organisasie 122 setels uit 270 gegee. Uit die 135 wyke is die ANC in beheer van 85.
“Daar was ŉ pleidooi uit verskeie gemeenskappe waar mense kommer uitgespreek het oor die dalende vlakke van dienslewering deur die DA-geleide regering.”
Die ANC sê hy gaan ŉ kandidaat voorstel wat fokus op basiese dienslewering en om die munisipaliteit uit sy “ernstige finansiële krisis” te red.
ANC burgemeester Johannesburg
Ideesentrum Opinor bekend gestel
As ek reg onthou is dit julle wat die metro afgestaan aan die koalisie met n geweldige skuldlas. Ek hoop nie julle klomp trog vreters kom weer aan bewind. Die da het ook nie veel beter gevaar om van die metro n sukses te maak.